open-index/open-wikipedia-markdown huggingface dataset:
ఫహీమ్ అష్రఫ్

**రానా ఫహీమ్ అష్రఫ్** (జననం 1994, జనవరి 16) పాకిస్తాన్ అంతర్జాతీయ క్రికెటర్. జాతీయ జట్టుకు, హబీబ్ బ్యాంక్ లిమిటెడ్ తరపున ఫస్ట్-క్లాస్ క్రికెట్ ప్రాతినిధ్యం వహిస్తున్నాడు.

2018 ఆగస్టులో, పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు.

## దేశీయ క్రికెట్
2013-14లో ఫస్ట్ క్లాస్ అరంగేట్రంలో సెంచరీ సాధించాడు. 2016–17 డిపార్ట్‌మెంటల్ వన్ డే కప్‌లో 19 వికెట్లు తీసి అగ్రస్థానంలో నిలిచాడు. 2017 పాకిస్తాన్ కప్‌లో పంజాబ్ తరపున నాలుగు మ్యాచ్‌లలో ఎనిమిది మంది అవుట్‌లతో అత్యధిక వికెట్లు తీసిన బౌలర్‌గా కూడా నిలిచాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్ కోసం సెంట్రల్ పంజాబ్ జట్టులో ఎంపికయ్యాడు.

## అంతర్జాతీయ క్రికెట్
2017 ఏప్రిల్ లో, 2017 ఐసీసీ ఛాంపియన్స్ ట్రోఫీ కోసం పాకిస్తాన్ వన్డే జట్టులో ఎంపికయ్యాడు.

2017 సెప్టెంబరు 12న 2017 ఇండిపెండెన్స్ కప్‌లో వరల్డ్ XIతో జరిగిన మ్యాచ్‌లో పాకిస్తాన్ తరపున తన ట్వంటీ20 ఇంటర్నేషనల్ క్రికెట్ లోకి అరంగేట్రం చేసాడు.

2017 అక్టోబరు 27న, అబుదాబిలోని షేక్ జాయెద్ క్రికెట్ స్టేడియంలో శ్రీలంకతో జరిగిన రెండవ టీ20 మ్యాచ్‌లో పాకిస్తాన్ తరపున హ్యాట్రిక్ సాధించి, జట్టు సిరీస్‌లో ఆధిక్యాన్ని సాధించడంలో జట్టుకు సహాయం చేశాడు. టీ20లో హ్యాట్రిక్ సాధించి పాకిస్తాన్‌కు మొదటి బౌలర్‌గా, మొత్తంగా ఆరవ ఆటగాడిగా నిలిచాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1994 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
సుబ్రినా మున్రో

**సుబ్రినా మున్రో** (జననం 1985 జూన్ 11) గయానీస్ మాజీ క్రికెటర్, ఆమె కుడిచేతి మీడియం బౌలర్‌గా ఆడింది. ఆమె 2010, 2015 మధ్య వెస్టిండీస్ తరపున 23 వన్డే ఇంటర్నేషనల్స్, 21 ట్వంటీ 20 ఇంటర్నేషనల్స్‌లో కనిపించింది. ఆమె గయానా తరపున దేశవాళీ క్రికెట్ ఆడింది.

## మూలాలు


## బాహ్య లింకులు
* 
* Subrina Munroe at CricketArchive (subscription required)

వర్గం:1985 జననాలు
వర్గం:జీవిస్తున్న ప్రజలు
వర్గం:వెస్టిండీస్ మహిళా క్రికెటర్లు
వర్గం:వెస్టిండీస్ మహిళా వన్డే అంతర్జాతీయ క్రికెటర్లు
వర్గం:క్రికెట్ క్రీడాకారులు
నారా బ్రహ్మణి

**నారా బ్రహ్మణి** ఒక వ్యాపార వేత్త. హెరిటేజ్ ఫుడ్స్ లిమిటెడ్‌లో ఎగ్జిక్యూటివ్ డైరెక్టర్ గా పనిచేస్తుంది. తన తండ్రి నందమూరి బాలకృష్ణ చైర్మన్ గా ఉన్న బసవతారకం క్యాన్సర్ హాస్పటల్, ట్రస్ట్ కి బోర్డు మెంబర్ గా కొనసాగుతోంది. తెలుగుదేశం పార్టీ జాతీయ ప్రధాన కార్యదర్శ నారా లోకేష్ భార్య. స్టాన్‌ఫోర్డ్ యూనివర్సిటీ గ్రాడ్యుయేట్ స్కూల్ ఆఫ్ బిజినెస్  నుండి 2013 లో మాస్టర్ ఆఫ్ బిజినెస్ అడ్మినిస్ట్రేషన్ పూర్తి చేసిన తరువాత కొంత కాలం వెర్టెక్స్ వెంచర్ మేనేజ్‌మెంట్ లో ఇన్వెస్ట్‌మెంట్ అసోసియేట్ గా పనిచేసింది. తరువాత 2011 లో హెరిటేజ్ ఫుడ్స్ లిమిటెడ్ లో వైస్ ప్రెసిడెంట్ - బిజినెస్ డెవలప్‌మెంట్ హెడ్ గా బాధ్యతలు నిర్వహించింది. ప్రస్తుతం హెరిటేజ్ న్యూట్రివెట్ లిమిటెడ్, హెరిటేజ్ ఫిన్‌లీస్ లిమిటెడ్, నిర్వాణ హోల్డింగ్స్ ప్రైవేట్ లిమిటెడ్, మెగాబిడ్ ఫైనాన్స్ & ఇన్వెస్ట్‌మెంట్ ప్రైవేట్ లిమిటెడ్ లలో డైరెక్టర్ గా కొనసాగుతున్నది.

## మూలాలు


వర్గం:మహిళా వ్యాపారవేత్తలు
వారాహి యాత్ర

**వారాహి యాత్ర**, అన్నవరం సత్యనారాయణ స్వామి ఆశీస్సులతో 14 జూన్ 2023న జనసేన పార్టీ అధినేత పవన్ కళ్యాణ్ సారథ్యంలోని ప్రారంభమైన యాత్ర . వైఎస్ జగన్ మోహన్ రెడ్డి పరిపాలనలోని లోపాలను ఎత్తి చూపడానికి, జనసేన వారాహి యాత్రను ప్రారంభించింది.  ఈ యాత్రలో భాగంగా జనసేన అధ్యక్షుడు పవన్ కళ్యాణ్ ఆంధ్రప్రదేశ్ రాష్ట్రవ్యాప్తంగా వారాహి అనే వాహనంలో పర్యటిస్తారు. ప్రయాణానికి ఉపయోగించే క్యాంపర్ వ్యాన్‌లో బెడ్, కిచెన్‌వేర్, బాత్రూమ్ మొదలైన సౌకర్యాలు ఉన్నాయి. పార్టీ వారి సమస్యలను సంతృప్తి పరచాలని కోరుతూ వ్యక్తుల నుండి అర్జీలను స్వీకరించే జనవాణి చొరవ కూడా ఈ పర్యటనలో చేర్చబడింది. అనంతరం వచ్చిన ఫిర్యాదులను సంబంధిత అధికారుల దృష్టికి తీసుకెళ్లి పరిష్కరించేందుకు చర్యలు తీసుకుంటామన్నారు. యాత్ర మొదటి దశ జూన్ 14 న ఆలయ సందర్శనతో ప్రారంభమై జూన్ 30 న భీమవరంలో ముగిసింది.

## ప్రారంభం
జనసేన పార్టీ అధినేత ప్రత్తిపాడు, పిఠాపురం, కాకినాడ రూరల్, కాకినాడ అర్బన్, ముమ్మిడివరంలలో పర్యటించి మొదటి దశ యాత్రను ప్రారంభించారు.  యాత్రలో పవన్ కళ్యాణ్ అనేక వర్గాల ప్రజలతో సంభాషించారు  సమావేశాలు నిర్వహించారు. డ్వాక్రా మహిళలు, మత్స్యకారులు, చేనేత కార్మికుల కోసం ప్రత్యేక సమావేశాలను ఏర్పాటు చేశారు. అదనంగా, అతను అనేక మంది కళాకారులతో సమావేశమై వారికి పార్టీ మద్ధతు ఇస్తుందని వారికి భరోసా ఇవ్వనున్నారు.  పlu చోట్ల అనేక బహిరంగ సభలు నిర్వహించారు.

## మూలాలు

వర్గం:జనసేన పార్టీ
షెయోహర్ శాసనసభ నియోజకవర్గం

**షెయోహర్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం షెయోహర్ జిల్లా, షెయోహర్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో షెయోహర్, పిప్రర్హి, డుమ్రీ కత్సరి, పూర్ణహియా కమ్యూనిటీ డెవలప్‌మెంట్ బ్లాక్‌లు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
కేతంరెడ్డి వినోద్ రెడ్డి

**కేతంరెడ్డి వినోద్ రెడ్డి** (జననం 1982 జూలై 17) ఒక భారతీయ రాజకీయ నాయకుడు ఇండియన్ యూత్ కాంగ్రెస్, ఆంధ్రప్రదేశ్ మాజీ రాష్ట్ర ప్రధాన కార్యదర్శి. ప్రస్తుతం, 2019 సార్వత్రిక ఎన్నికల తర్వాత జనసేన పార్టీ ఎమ్మెల్యే అభ్యర్థిగా పోటీ చేసి ఓడిపోయారు. ప్రస్తుతం జనసేన పార్టీ నెల్లూరు నగర్ ఇన్చార్జిగా ఉన్నాడు.తరువాత అక్టోబరు 13 
2023న జనసేనపర్టీకి రాజీనామా చేసి వైఎస్ఆర్ కాంగ్రెస్ పార్టీలో చేరారు.

## వ్యక్తిగత జీవితం

వినోద్ రెడ్డి 1982 జూలై 17న నెల్లూరు నగరంలో జన్మించారు. ఆయన రాజకీయ నేపథ్యం ఉన్న కుటుంబం నుంచి వచ్చారు. అతని తండ్రి వాసుదేవ రెడ్డి పోలీస్ కానిస్టేబుల్ , అతని తల్లి వాణి గృహిణి.అతని తండ్రి పోలీసు కానిస్టేబుల్ వివిధ ప్రాంతాలకు బదిలీ అయినందున, వినోద్ రెడ్డి తన ప్రాథమిక, మాధ్యమిక విద్యను సూళ్లూరుపేటలో, ఇంటర్మీడియట్ గూడూరులో, బ్యాచిలర్ ఆఫ్ కంప్యూటర్ అప్లికేషన్ (BCA) చెన్నైలోని యూనివర్సిటీ ఆఫ్ మద్రాస్‌లో పూర్తి చేశారు. అతని అండర్ గ్రాడ్యుయేషన్ పూర్తయిన తర్వాత, అతను 2002 సంవత్సరంలో ఇన్వెంటివ్ యాడ్స్  పేరుతో కార్పొరేట్ ప్రకటనలలో తన స్వంత వ్యాపారాన్ని ప్రారంభించాడు .

## రాజకీయ జీవితం

2003-2005లో వినోద్ రెడ్డి నేషనల్ స్టూడెంట్స్ యూనియన్ ఆఫ్ ఇండియా (ఎన్‌ఎస్‌యూఐ), గూడూరు నియోజకవర్గ అధ్యక్షుడిగా పనిచేశారు. తర్వాత 2006లో నెల్లూరు సిటీలోని ఇండియన్ యూత్ కాంగ్రెస్ వర్కర్స్ కమిటీ మెంబర్‌గా పనిచేశాడు. 2008లో రాహుల్ యువ బాట అనే రాజకీయ పైలట్ ప్రాజెక్ట్‌ను చేపట్టారు. 2009లో నెల్లూరు జిల్లా కాంగ్రెస్ పార్టీ ప్రచార విభాగం అధ్యక్షుడిగా పనిచేశారు. 2012, 2014 సంవత్సరాలలో, అతను వరుసగా ఇండియన్ యూత్ కాంగ్రెస్, నెల్లూరు సిటీ, నెల్లూరు జిల్లా అధ్యక్షుడిగా ఉన్నారు. 2015 లో, అతను భారత జాతీయ కాంగ్రెస్, ఆంధ్రప్రదేశ్ రాష్ట్ర సోషల్ మీడియా కోఆర్డినేటర్‌గా పనిచేశాడు, 2016 లో, అతను ఇండియన్ యూత్ కాంగ్రెస్, ఆంధ్రప్రదేశ్ రాష్ట్ర ప్రధాన కార్యదర్శిగా పనిచేశాడు.

2017లో నెల్లూరు మున్సిపల్ కార్పొరేషన్ హౌసింగ్ అండ్ అర్బన్ డెవలప్‌మెంట్ కార్పొరేషన్ (హడ్కో) నుండి పొందిన రుణాలను ప్రశ్నిస్తూ సేవ్ నెల్లూరు పేరుతో రాజకీయ ఉద్యమం చేపట్టారు. ఆ తర్వాత 2018లో జనసేన పార్టీ అధ్యక్షుడు పవన్ కళ్యాణ్ స్ఫూర్తితో జనసేన పార్టీలో చేరి నెల్లూరు నగర ఎమ్మెల్యే అభ్యర్థిగా మాజీ ఇరిగేషన్ మంత్రి, అప్పటి సిట్టింగ్ ఎమ్మెల్యే అనిల్ కుమార్ పోలుబోయిన మీద పోటీ చేసి ఓడిపోయారు.

## పవనన్న ప్రజా బాట

2022 మే 17న నెల్లూరు సిటీ నియోజకవర్గంలో పవనన్న ప్రజా బాట పేరుతో ఇంటింటికీ తిరిగి రాజకీయ ప్రచారాన్ని ప్రారంభించాడు, అంటే "పవన్ కళ్యాణ్ ప్రజా బాట" అని తన పార్టీ సిద్ధాంతాలను తెలియజేస్తూ పవన్ కళ్యాణ్ ను ఎందుకు ముఖ్యమంత్రిని చేయాలి. అనే విషయాన్ని వివరిస్తున్నాడు.

## ములాలు
చెనారి శాసనసభ నియోజకవర్గం

**చెనారి శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం రోహ్‌తాస్ జిల్లా,ససారం లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో నౌహట్టా, రోహ్తాస్ & చెనారి కమ్యూనిటీ డెవలప్‌మెంట్ బ్లాక్‌లు, షియోసాగర్ కమ్యూనిటీ డెవలప్‌మెంట్ బ్లాక్‌లోని అలంపూర్, రాయ్‌పుర్‌చోర్, కరూప్, కొంకి, కుమాహు, మొహమ్మద్‌పూర్, నాద్, సిక్రౌర్, షియోసాగర్, సోనహర్ & ఉలోహ్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
మందన కరిమి

**మందన కరిమి** (జననం **మనీజే కరిమి**; 1988 మే 19) భారతదేశంలోని ఒక ఇరానియన్ నటి, మోడల్. ప్రపంచవ్యాప్తంగా అనేక విజయవంతమైన మోడలింగ్ ప్రాజెక్ట్‌లలో పనిచేసిన తర్వాత, ఆమె బాలీవుడ్ చిత్రం భాగ్ జానీలో ప్రధాన పాత్రలో నటించింది. 2015లో, ఆమె ప్రముఖ రియాలిటీ టీవీ షో బిగ్ బాస్ 9లో పాల్గొని 2వ రన్నరప్‌గా నిలిచింది.

## బాల్యం
మందన కరిమి 1988 మే 19న ఇరాన్‌లోని టెహ్రాన్‌లో ముస్లిం కుటుంబంలో జన్మించింది. ఆమె తండ్రి భారతీయ సంతతికి చెందిన ఇరానియన్ కాగా తల్లి పర్షియన్. ఆమె టెహ్రాన్‌లో పెరిగింది.

## కెరీర్
మందన కరిమి ఎయిర్ హోస్టెస్‌గా తన కెరీర్‌ను ప్రారంభించింది, తరువాత మోడలింగ్‌పై తనకున్న ఆసక్తితో ఆ ఉద్యోగాన్ని విడిచిపెట్టింది. 2010లో, వివిధ అంతర్జాతీయ మోడలింగ్ ప్రాజెక్ట్‌లలో పనిచేసిన తర్వాత, మోడలింగ్ కాంట్రాక్ట్‌పై మూడు నెలల పాటు ముంబైకి వచ్చింది.

షారుఖ్ ఖాన్, సైఫ్ అలీ ఖాన్, కరీనా కపూర్, షాహిద్ కపూర్, అర్జున్ కపూర్‌లతో కలసి ఆమె టీవీ ప్రకటనలు చేసింది.

ఫిబ్రవరి 2015లో, ఆమె రాయ్ చిత్రంలో అతిథి పాత్రలో కనిపించింది. ఆ తరువాత సంవత్సరం సెప్టెంబర్‌లో ఆమె నటించిన చిత్రం భాగ్ జానీ విడుదలైంది. ఆమె అక్టోబర్ 2015లో మెయిన్ ఔర్ చార్లెస్‌లో కూడా నటించింది, ఇందులో ఆమె చార్లెస్ శోభరాజ్ అసిస్టెంట్ పాత్రను పోషించింది. ఆ తదుపరి సెక్స్ కామెడీ చిత్రం క్యా కూల్ హై హమ్ 3 2016 జనవరి 22న విడుదలైంది.

రియాలిటీ టీవీ షో బిగ్ బాస్ 9 హిందీలో ఆమె కంటెస్టెంట్‌గా ఉంది. ఆమె రన్నరప్‌గా నిలిచిన ఈ కార్యక్రమం అక్టోబరు 2015లో కలర్స్‌ టీవీలో ప్రసారమైంది.

2018లో, ఆమె స్టార్ ప్లస్ ప్రసారం చేసిన ఇష్క్‌బాజ్‌లో నాన్సీగా చేరింది.

అక్టోబర్ 2018లో, క్యా కూల్ హై హమ్ 3 డైరెక్టర్ ఉమేష్ ఘడ్గేపై ఆమె లైంగిక వేధింపుల ఆరోపణలు చేసింది.

లాక్-అప్ అనే ఇండియన్ టీవీ రియాల్టీ షోలో కూడా ఆమె పాల్గొన్నది.

## వ్యక్తిగత జీవితం
ఆమె పర్షియన్, ఇంగ్లీష్, హిందీ భాషలు అనర్గలంగా మాట్లాడగలదు.

జూలై 2016లో, ఆమె తన ప్రియుడు, ముంబైకి చెందిన భారతీయ వ్యాపారవేత్త గౌరవ్ గుప్తాతో నిశ్చితార్థం చేసుకుంది. తరువాతి సంవత్సరం మార్చి ప్రారంభంలో ఈ జంట కోర్టులో వివాహం చేసుకుంది. ఆ తర్వాత మార్చి 2017లో హిందూ ఆచారం ప్రకారం వివాహం ఘనంగా జరిగింది.

జూలై 2017లో, ఆమె తన భర్త, అతని కుటుంబ సభ్యులపై గృహ హింస కేసును దాఖలు చేసింది. వారు 2021లో విడాకులు తీసుకున్నారు.

## మూలాలు
వర్గం:1988 జననాలు
వర్గం:టెహ్రాన్ సినిమా నటీమణులు
వర్గం:ఇరానియన్ సినిమా నటీమణులు
వర్గం:హిందీ సినిమా నటీమణులు
వర్గం:ఇరానియన్ డయాస్పోరా సినిమా నటులు
వర్గం:ఇరానియన్ మోడల్స్
వర్గం:ఇరానియన్ టెలివిజన్ నటీమణులు
వర్గం:భారతదేశంలోని ఇరానియన్ ప్రవాసులు
వర్గం:భారతదేశంలో ప్రవాస నటీమణులు
వర్గం:బిగ్ బాస్ (హిందీ టీవీ సిరీస్) పోటీదారులు
సివాన్ శాసనసభ నియోజకవర్గం

**సివాన్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం సివాన్ జిల్లా, సివాన్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో సివాన్ మున్సిపల్ కౌన్సిల్‌, సివాన్ కమ్యూనిటీ డెవలప్‌మెంట్ బ్లాక్, బర్హారియా కమ్యూనిటీ డెవలప్‌మెంట్ బ్లాక్‌లోని లక్రి, పక్రి, ఔరే, లక్రి దర్గా, కైల్‌గర్ ఉత్తర్, కైల్‌గర్ దఖిన్, సుందర్‌పూర్, హతిగై గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
ఛాంగురే బంగారు రాజా

**ఛాంగురే బంగారు రాజా** 2023లో విడుదలైన తెలుగు సినిమా.ఆర్.టి టీమ్ వర్క్స్ బ్యానర్‌పై రవితేజ నిర్మించిన ఈ సినిమాకు సతీష్ వర్మ దర్శకత్వం వహించాడు. కార్తీక్ రత్నం, గోల్డీ నిస్సీ, రవిబాబు, ఎస్తర్ నోరోన్హా ప్రధాన పాత్రల్లో నటించిన ఈ సినిమా ట్రైలర్‌ను సెప్టెంబరు 10న విడుదల చేయగా, సినిమాను సెప్టెంబరు 15న విడుదల చేశారు. ఈ సినిమా అక్టోబరు 27 నుంచి ఈటీవీ విన్ ఓటీటీలో స్ట్రీమింగ్ ప్రారంభమైంది.

## నటీనటులు
* కార్తీక్ రత్నం - బంగార్రాజు    
* గోల్డీ నిస్సీ - మంగరత్నం
* రవిబాబు - గాతీలు
* ఎస్తర్ నోరోన్హా - వరలక్ష్మి
* సత్య - తాతారావు
* అజయ్ - ఎస్.ఐ .సన్యాసి రావు
* వాసు ఇంటూరి - చిటికెల  అప్పన్న 
* నిత్య శ్రీ - సంతోషి
*జబర్దస్త్ అప్పారావు 
*రాజ్ తిరందాసు
## కథ
దుగ్గాడ గ్రామంలో బంగార్రాజు (కార్తీక్ రత్నం) మెకానిక్ గా పని చేసుకుంటూ ఉంటాడు. కానిస్టేబుల్ మంగని (గోల్డీ నిస్సీ) ప్రేమిస్తాడు. ఈ క్రమంలో ఊర్లో రంగు రాళ్ళు వెతికే సోము నాయుడుతో (రాజ్ తిరందాసు) గొడవ అవుతుంది. ఆ తర్వాత సోము నాయుడుని ఎవరో హత్య చేసి చెరువులో పడేస్తారు. ఆ నేరం బంగార్రాజు మీద పడుతుంది. అసలు హత్య ఎవరు చేశారు?  దీని కారణంగా బంగార్రాజు జీవితం ఎన్ని మలుపులు తిరిగింది? ఆ తరువాత ఏమి జరిగింది అనేదే మిగతా సినిమా కథ.

## సాంకేతిక నిపుణులు
*బ్యానర్: ఆర్.టి టీమ్ వర్క్స్,  ఫ్రేమ్ బై ఫ్రేమ్ పిక్చర్స్‌
*నిర్మాత: రవితేజ
*కథ, స్క్రీన్‌ప్లే, దర్శకత్వం:  సతీష్ వర్మ  
*సంగీతం: కృష్ణ సౌరభ్ 
*సినిమాటోగ్రఫీ: సుందర్ ఎన్.సి
* మాటలు: జనార్ధన్ పసుమర్తి
* ఎడిటర్: కార్తీక్ వున్నవా 
*క్రియేటివ్ ప్రోడ్యూసర్స్: శ్వేత కాకర్లపూడి, షాలిని నంబు

## మూలాలు

## బయటి లింకులు
* 

వర్గం:2023 తెలుగు సినిమాలు
రెసెప్ తయ్యిప్ ఎర్డోగాన్

**రెసెప్ తయ్యిప్ ఎర్డోగాన్** తుర్కియే (టర్కీ) అధ్యక్షుడు,. 2023 ఎన్నికల్లో ఘనవిజయం సాధించి, 2023 జూన్ మూడో తేదీన మూడోసారి అధ్యక్షుడిగా ప్రమాణ స్వీకారం చేశాడు. ఇటీవల జరిగిన తుర్కియే అధ్యక్ష ఎన్నికల్లో రెసెప్ తయ్యిప్ ఎర్డోగాన్ కు 52.18 శాతం ఓట్లు వచ్చినట్లు ఎన్నికల సంఘం 2023 జూన్ 1వ తేదీన ప్రకటించింది. రెండు దశాబ్దాలుగా ప్రధానిగా, అధ్యక్షుడిగా వేర్వేరు పదవులు నిర్వహించిన 69 సంవత్సరాల రెసెప్ తయ్యిప్ ఎర్డోగాన్ తాజా ఎన్నికతో 2028 సంవత్సరం వరకు తుర్కియే అధ్యక్షుడిగా కొనసాగునున్నాడు. 2003 సంవత్సరం నుండి అనగా దాదాపు 20 సంవత్సరాలుగా ఎర్డోగాన్ ప్రధానమంత్రి గాను, అధ్యక్షుడిగాను తుర్కియే ను పాలిస్తూ వస్తున్నాడు. 2017 సంవత్సరంలో జనాభిప్రాయ సేకరణ అనంతరం తుర్కియే పార్లమెంటరీ ప్రజాస్వామ్యం నుంచి అధ్యక్షతన పాలనకు మారింది. అప్పటినుంచి 50 శాతానికి పైగా ఓట్లు సాధించిన వారే దేశానికి గాని, రాష్ట్రాలకు గాని సారధిలవుతారనే నియమం వచ్చింది.

## ములాలు


వర్గం:తుర్కియే ప్రధానులు
వర్గం:తుర్కియే అధ్యక్షులు
వర్గం:టర్కీ వ్యక్తులు
వర్గం:టర్కీ అధ్యక్షులు
మ్యాడీ గ్రీన్

**మాడెలైన్ లీ గ్రీన్** న్యూజిలాండ్ క్రికెటర్, 1992 అక్టోబరు 20 న జన్మించింది. గ్రీన్ ఆక్లాండ్ విశ్వవిద్యాలయం నుండి గ్రాడ్యుయేషన్ చేస్తోంది. ANZ గ్రాడ్యుయేట్ ప్రోగ్రామ్‌లో కూడా చేరింది. 2019 ఏప్రిల్లో, గ్రీన్ న్యూజిలాండ్ క్రికెటర్ లిజ్ పెర్రీని వివాహం చేసుకుంది.

ఆమె కుడి చేతి వాటం బ్యాట్స్ వుమన్, ఆఫ్ స్పిన్ /ఆఫ్ బ్రేక్ బౌలింగ్ చేస్తుంది. ఆమె ప్రస్తుతం వెల్లింగ్టన్, న్యూజిలాండ్ జట్ల తరపున ఆడుతోంది. 2018 ఏప్రిల్లో, న్యూజిలాండ్ క్రికెట్ అవార్డ్స్‌లో ఆమె దేశీయ బ్యాటింగ్ కోసం రూత్ మార్టిన్ కప్‌ను గెలుచుకుంది. 2018 జూన్ 8న, ఆమె ఒక రోజు మహిళా అంతర్జాతీయ పోటీలలో (WODI) ఐర్లాండ్‌ జట్టు పై 121 పరుగులతో తన మొదటి శతకాన్ని సాధించింది.

2018 ఆగస్టులో, గత నెలల్లో ఐర్లాండ్, ఇంగ్లండ్ పర్యటనల తర్వాత, న్యూజిలాండ్ క్రికెట్ ద్వారా ఆమెకు సెంట్రల్ కాంట్రాక్ట్ లభించింది. 2018 అక్టోబరులో, వెస్టిండీస్‌లో జరిగిన 2018 ICC మహిళా ప్రపంచ ట్వంటీ20 పోటీల కోసం న్యూజిలాండ్ జట్టుకు ఆమె ఎంపికైంది. 2020 జనవరిలో, ఆస్ట్రేలియాలో జరిగే ICC మహిళల T20 ప్రపంచ కప్ కోసం న్యూజిలాండ్ జట్టులో ఆమె ఆడింది. 2022 ఫిబ్రవరిలో, న్యూజిలాండ్‌లో జరిగే మహిళల క్రికెట్ ప్రపంచ కప్ కోసం న్యూజిలాండ్ జట్టులో ఆమె ఎంపికైంది. 2022 జూన్లో, ఇంగ్లాండ్‌లోని బర్మింగ్‌హామ్‌లో 2022 కామన్వెల్త్ క్రీడల్లో క్రికెట్ టోర్నమెంట్ కోసం న్యూజిలాండ్ జట్టులో గ్రీన్ ఎంపికయ్యింది.

2021/22 సీజన్‌లో వెల్లింగ్టన్ బ్లేజ్ జట్టుకు గ్రీన్ నాయకత్వం వహించింది. ట్రోఫీని ఎత్తేందుకు పదకొండు మ్యాచ్‌లలో పదకొండు గెలిచి డ్రీమ్11 సూపర్ స్మాష్ టైటిల్‌కు నాయకత్వం వహించింది.

## ప్రస్తావనలు


## బాహ్య లింకులు

* 
* Maddy Green at CricketArchive (subscription required)

వర్గం:జీవిస్తున్న ప్రజలు
వర్గం:1992 జననాలు
వర్గం:న్యూజీలాండ్ మహిళా క్రికెట్ క్రీడాకారులు
వర్గం:క్రీడాకారిణులు
అరుణ్ పాండియన్

**అరుణ్ పాండియన్** భారతీయ నటుడు, చిత్రనిర్మాత, రాజకీయ నాయకుడు. ఆయన విమర్శకుల ప్రశంసలు పొందిన ఊమై విజిగల్ (1986) చిత్రంతో నటుడిగా అరంగేట్రం చేసాడు. పలు చిత్రాలలో నటించిన ఆయన ఆ తరువాత, ఫిల్మ్ ప్రొడక్షన్, డిస్ట్రిబ్యూషన్ కంపెనీ అయిన లండన్‌కు చెందిన ఐంగారన్ ఇంటర్నేషనల్‌కి చీఫ్ ప్రొడ్యూసర్‌గా పనిచేశాడు, అయితే, తరువాత అతను తన సొంత ప్రొడక్షన్, డిస్ట్రిబ్యూషన్ కంపెనీ ఎ&పి గ్రూప్స్‌ని ప్రారంభించాడు.

ఆయన సౌత్ ఇండియన్ ఫిల్మ్ ఫైనాన్షియర్స్ అసోసియేషన్ (సిఫా) కార్యదర్శిగా, సౌత్ ఇండియన్ ఫిల్మ్ ఎగుమతిదారుల సంఘం (సిఫియా)కి అధ్యక్షుడుగా కూడా వ్యవహరిస్తున్నాడు.

## విద్యాభ్యాసం
ఆయన మద్రాసు విశ్వవిద్యాలయం నుండి ఆర్థికశాస్త్రంలో బ్యాచిలర్స్ పట్టా పొందాడు.

## ఫిల్మోగ్రఫీ

### కొన్ని తెలుగు చిత్రాలు

* ప్రేమశిఖరం (1992)
* నక్షత్రపోరాటం (1993)
* దాడి (1993)
* *[[నేరం (సినిమా)|నేరం]]* (1994)
* దొంగలరాజ్యం (1994)
* కమెండో (1995)
* నాగ శక్తి (1998)
* పోలీస్ (1999)
* నాగులమ్మ (2000)
* ఈతరం నెహ్రూ (2000)

## రాజకీయం
ఆయన 2011 తమిళనాడు శాసనసభ ఎన్నికలలో దేశీయ ముర్పోక్కు ద్రవిడ కజగం (DMDK) అభ్యర్థిగా పెరవురని నియోజకవర్గం శాసనసభ సభ్యుడిగా ఎన్నికయ్యాడు. 2016 ఫిబ్రవరి 21న, రాష్ట్రంలో అసెంబ్లీ ఎన్నికలకు ముందు అరుణ్ పాండియన్ తో సహా మరో తొమ్మిది మంది ఎమ్మెల్యేలు తమ రాజీనామాలను సమర్పించారు. 2016 ఫిబ్రవరి 25న, పార్టీ ప్రధాన కార్యదర్శి, తమిళనాడు ముఖ్యమంత్రి జయలలిత సమక్షంలో అఖిల భారత అన్నా ద్రవిడ మున్నేట్ర కజగం (AIADMK)లో చేరారు.

## వ్యక్తిగతం
ఆయన తండ్రి రిటైర్డ్ లెఫ్టినెంట్ కల్నల్ డి. పి. చెల్లయ్య, వీరు తిరునెల్వేలిలో నివసించేవారు. ఆయన దివంగత సోదరుడు సి. దురై పాండియన్, అరుణ్ పాండియన్ ప్రధాన పాత్రలో నటించిన ఉజియన్ (1994) చిత్రానికి దర్శకత్వం వహించాడు. ఆయనకి కవిత పాండియన్, కిరణ పాండియన్, కీర్తి పాండియన్ అనే ముగ్గురు కుమార్తెలు ఉన్నారు. ఆయన కుమార్తె కీర్తి పాండియన్ తో పాటు మేనకోడలు రమ్య పాండియన్ నటీమణులుగా తమిళనాట ఎదుగుతున్నారు..

## మూలాలు
వర్గం:భారతీయ సినిమా నటులు
వర్గం:తమిళ సినిమా నటులు
వర్గం:1958 జననాలు
వర్గం:తమిళనాడు ఎమ్మెల్యేలు 2011–2016
వర్గం:దేశీయ ముర్పొక్కు ద్రావిడ కజగం రాజకీయ నాయకులు
వర్గం:మద్రాసు విశ్వవిద్యాలయం పూర్వ విద్యార్థులు
వర్గం:కన్నడ సినిమా నటులు
వర్గం:తెలుగు సినిమా నటులు
వర్గం:తమిళ సినిమా దర్శకులు
వర్గం:భారతీయ సినిమా దర్శకులు
వర్గం:తమిళ సినిమా నిర్మాతలు
వర్గం:అఖిల భారత అన్నా ద్రవిడ మున్నేట్ర కజగం రాజకీయ నాయకులు
ఇమ్రాన్ బట్ (క్రికెటర్)

**ఇమ్రాన్ బట్** (జననం 1995, డిసెంబరు 27) పాకిస్తానీ క్రికెటర్. బలూచిస్తాన్ తరపున ఆడుతున్నాడు. 2021 జనవరిలో పాకిస్థాన్ క్రికెట్ జట్టులోకి వచ్చాడు. దేశవాళీ క్రికెట్‌లో లాహోర్ క్రికెట్ జట్లకు కూడా ఆడుతున్నాడు.

## జననం
ఇమ్రాన్ బట్ 1995, డిసెంబరు 27న పాకిస్తాన్, పంజాబ్ లోని లాహోర్ లో జన్మించాడు. 

## క్రికెట్ రంగం
ఫస్ట్ క్లాస్ క్రికెట్ లో 100 మ్యాచ్ లలో 179 ఇన్నింగ్స్ లలో 6054 పరుగులు చేశాడు. అత్యధిక వ్యక్తిగత పరుగులు 214 కాగా, 13 సెంచరీలు, 32 అర్థ సెంచరీలు చేశాడు. 790 ఫోర్లు, 17 సిక్సులు కొట్టాడు.

లిస్టు ఎ క్రికెట్ లో 66 మ్యాచ్ లలో 65 ఇన్నింగ్స్ లలో 2350 పరుగులు చేశాడు. అత్యధిక వ్యక్తిగత పరుగులు 129 కాగా, 4 సెంచరీలు, 15 అర్థ సెంచరీలు చేశాడు. 246 ఫోర్లు, 15 సిక్సులు కొట్టాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1995 జననాలు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
గోకుల్ (దర్శకుడు)

**గోకుల్** తమిళ చిత్రసీమలో పనిచేస్తున్న భారతీయ చలనచిత్ర దర్శకుడు. ఆయన వినోదాత్మకంగా, వాణిజ్యపరంగా విజయవంతమైన చిత్రాలను తీయడంలో ప్రసిద్ది చెందాడు. ఆయన దర్శకత్వంలో వచ్చిన విజయవంతమైన చిత్రాలలో రౌత్రం, ఇధర్కుతానే ఆసైపట్టై బాలకుమార, కాష్మోరా (2016), జుంగా, అన్బిర్కినియాల్ వగైరా ఉన్నాయి. తెలుగులోకి కాష్మోరా అదే పేరుతో, జుంగా *[[విక్రమార్కుడు (2021)|విక్రమార్కుడు]]* (2021)గా, రౌత్రం రౌద్రంగా అనువాదం చేయబడ్డాయి. అలాగే రౌత్రం హిందీలో నిర్భయ్ ది ఫైటర్ పేరుతో డబ్ చేశారు.

ఆయన సింగపూర్ సెలూన్, కరోనా కుమార్ చిత్రాలకు కూడా పనిచేస్తున్నాడు.

## కెరీర్
గోకుల్ దర్శకుడిగా రౌత్రం చిత్రంతో అరంగేట్రం చేసాడు. ఇందులో జీవా, శ్రియ శరణ్ ప్రధాన పాత్రలలో నటించారు. ఈ చిత్రం సినిమాటోగ్రఫీ, స్టంట్ కొరియోగ్రఫీ విభాగాలకు ప్రశంసలు అందుకుంది. ఇక రెండవ చిత్రం, లియో విజన్స్ నిర్మించిన ఇధర్కుతానే ఆశపట్టై బాలకుమార కాగా ఇందులో విజయ్ సేతుపతి, అశ్విన్ కాకుమాను, స్వాతి రెడ్డి, నందితా శ్వేత, పశుపతి, సూరితో సహా భారీ తారాగణం నటించారు. ఈ చలనచిత్రం చమత్కారమైన డైలాగ్‌లు, అలాగే ఇంటర్వెన్నింగ్ ప్లాట్ లైన్‌కు ప్రశంసలు అందుకుంది.

ఆయన మూడవ వెంచర్ మాగ్నమ్ ఓపస్ కాష్మోరా, అధిక నిర్మాణ వ్యయంతో నిర్మించిన ఈ చిత్రంలో కార్తీ ద్విపాత్రాభినయం, నయనతార నటించారు.

ఆయన నాల్గవ చిత్రం జుంగాలో విజయ్ సేతుపతి టైటిల్ క్యారెక్టర్ పోషించి ప్రశంసలు అందుకున్నాడు.

ఆ తర్వాత ఆయన మలయాళం విమర్శకుల ప్రశంసలు పొందిన హెలెన్‌ని తమిళంలో కీర్తి పాండియన్ ప్రధాన పాత్రలో అన్బిర్కినియాల్ పేరుతో రీమేక్ చేశాడు. ఈ చిత్రం విమర్శకుల ప్రశంసలు అందుకుంది.

ఆయన రాబోయే ప్రాజెక్ట్ లలో సింగపూర్ సెలూన్‌లో ఆర్జే బాలాజీ ప్రధాన పాత్రలో మీనాక్షి చౌదరి, సత్యరాజ్, రోబో శంకర్, కిషన్ దాస్, ఆన్ శీతల్ సహాయక పాత్రలు పోషిస్తున్నారు.

## మూలాలు
వర్గం:తమిళ సినిమా దర్శకులు
వర్గం:భారతీయ సినిమా దర్శకులు
వర్గం:తమిళ సినిమా రచయితలు
వర్గం:తమిళ సినిమా స్క్రీన్ రైటర్స్
మరియం అన్వర్ బట్

**మరియం అన్వర్ బట్** (జననం 1987, ఏప్రిల్ 18) పాకిస్తాన్ మాజీ క్రికెటర్. కుడిచేతి వాటం బ్యాటర్‌గా రాణించింది.

## జననం
మరియం అన్వర్ బట్ 1987, ఏప్రిల్ 18న పాకిస్తాన్ లోని సియాల్‌కోట్ లో జన్మించింది. 

## క్రికెట్ రంగం
2003, 2004లో పాకిస్తాన్ తరపున ఒక టెస్ట్ మ్యాచ్, 12 వన్డే ఇంటర్నేషనల్స్ ఆడింది.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1987 జననాలు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
మహివిష్ ఖాన్

**మహివిష్ షాహిద్ ఖాన్** (జననం 1981, ఆగస్టు 12) పాకిస్తానీ-కెనడియన్ మాజీ క్రికెటర్. కుడిచేతి మీడియం-ఫాస్ట్ బౌలర్ గా, కుడిచేతి వాటం బ్యాటర్‌గా రాణించింది.

## జననం
మహివిష్ షాహిద్ ఖాన్ 1981, ఆగస్టు 12న పాకిస్తాన్ లోని కరాచీలో జన్మించింది.

## క్రికెట్ రంగం
1998 - 2001 మధ్యకాలంలో పాకిస్తాన్ తరపున రెండు టెస్ట్ మ్యాచ్‌లు, 14 వన్డే ఇంటర్నేషనల్స్‌లో ఆడింది. కెనడా కోసం ఆడటానికి ముందు, 2019లో ఆ జట్టు తరపున 3 ట్వంటీ 20 ఇంటర్నేషనల్స్‌లో కనిపించింది.

2019 మేలో, యునైటెడ్ స్టేట్స్‌తో జరిగిన 2019 ఐసీసీ ఉమెన్స్ క్వాలిఫైయర్ అమెరికాస్ టోర్నమెంట్‌కు కెనడా జట్టుకు కెప్టెన్‌గా ఎంపికైంది. 2019 మే 17న అమెరికాస్ క్వాలిఫైయర్‌లో యునైటెడ్ స్టేట్స్‌తో కెనడా తరపున మహిళల టీ20లోకి అరంగేట్రం చేసింది.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1981 జననాలు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
హష్మతుల్లా షాహిదీ

**హష్మతుల్లా షాహిదీ** (జననం 1994 నవంబరు 4) ఆఫ్ఘన్ క్రికెటరు, ప్రస్తుతం వన్డే ఇంటర్నేషనల్, టెస్టు క్రికెట్‌లో ఆఫ్ఘనిస్తాన్ జాతీయ క్రికెట్ జట్టుకు కెప్టెన్. అతను 2013 అక్టోబరులో కెన్యాపై ఆఫ్ఘనిస్తాన్ తరపున తన వన్డే అంతర్జాతీయ (వన్‌డే) రంగప్రవేశం చేసాడు.  2018 జూన్లో భారతదేశానికి వ్యతిరేకంగా ఆఫ్ఘనిస్తాన్ ఆడిన మొట్టమొదటి టెస్టు మ్యాచ్‌లోని పదకొండు మంది క్రికెటర్లలో అతను ఒకడు. 2021 మార్చి 11న జింబాబ్వేపై 200 నాటౌట్‌తో టెస్టు డబుల్ సెంచరీ సాధించిన మొదటి ఆఫ్ఘన్ ఆటగాడిగా నిలిచాడు.

## కెరీర్
2017–18 అహ్మద్ షా అబ్దాలీ 4-రోజుల టోర్నమెంట్ ఫైనల్‌లో, స్పీన్ ఘర్ రీజియన్‌పై బ్యాండ్-ఎ-అమీర్ రీజియన్ తరపున బ్యాటింగ్ చేస్తూ, అతను మొదటి ఇన్నింగ్స్‌లో 163 పరుగులు చేశాడు.  21/మే/2019న ఐర్లాండ్‌లో ఐర్లాండ్‌తో జరిగిన వన్‌డే సిరీస్‌లో అతని మొదటి అంతర్జాతీయ సిక్స్ సాధించాడు. అప్పటివరకు వన్‌డేల్లో ఒక్క సిక్స్ కూడా కొట్టకుండా 865* పరుగులు చేశాడు.

2018 మేలో, అతను భారతదేశంతో ఆడిన వారి ప్రారంభ టెస్టు మ్యాచ్ కోసం ఆఫ్ఘనిస్తాన్ జట్టుకు ఎంపికయ్యాడు.   2018 జూన్ 14న భారతదేశానికి వ్యతిరేకంగా ఆఫ్ఘనిస్తాన్ తరపున టెస్టు రంగప్రవేశం చేసాడు  అతను మ్యాచ్ రెండో ఇన్నింగ్స్‌లో అజేయంగా 36 పరుగులతో అత్యధిక స్కోర్ చేశాడు. 2019 ఫిబ్రవరిలో, అతను భారతదేశంలో ఐర్లాండ్‌తో జరిగిన వన్-ఆఫ్ మ్యాచ్ కోసం ఆఫ్ఘనిస్తాన్ టెస్టు జట్టుకు ఎంపికయ్యాడు.  

2021 మార్చి 11న జింబాబ్వేతో జరిగిన టెస్ట్‌లో ఆఫ్ఘనిస్తాన్ తొలి ఇన్నింగ్స్‌లో 4 వికెట్లకు 545 పరుగులతో డిక్లేర్డ్‌లో 200 పరుగులు చేసి నాటౌట్‌గా నిలిచి, టెస్టు డబుల్ సెంచరీ చేసిన మొదటి ఆఫ్ఘన్ ఆటగాడిగా రికార్డు నెలకొల్పాడు. 

2019 ఏప్రిల్లో అతను, 2019 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.   2019 జూన్ 18న, ఇంగ్లండ్‌తో జరిగిన మ్యాచ్‌లో, హష్మతుల్లా వన్‌డేలలో తన 1,000వ పరుగును సాధించాడు. 

2021 సెప్టెంబరులో, అతను 2021 ICC పురుషుల T20 ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు. 

## మూలాలు

వర్గం:జీవిస్తున్న ప్రజలు
వర్గం:1994 జననాలు
ఇక్రమ్ అలీఖిల్

**ఇక్రమ్ అలీఖిల్** ( జననం 2000 సెప్టెంబరు 29) ఆఫ్ఘన్ క్రికెటరు.  అతను 2019 మార్చిలో ఆఫ్ఘనిస్తాన్ క్రికెట్ జట్టు కోసం అంతర్జాతీయ క్రికెట్‌లోకి ప్రవేశించాడు.

## దేశీయ, U19 కెరీర్
అతను 2017 సెప్టెంబరు 14న 2017 ష్పగీజా క్రికెట్ లీగ్‌లో బ్యాండ్-ఎ-అమీర్ డ్రాగన్స్ కోసం తన ట్వంటీ20 రంగప్రవేశం చేసాడు.  దానికి ముందు అతను, 2016 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో ఆడాడు.  అతను 2017 ACC అండర్-19 ఆసియా కప్ ఫైనల్‌లో అజేయ శతకాన్ని సాధించాడు. ఆఫ్ఘనిస్తాన్‌కు వారి తొలి ACC అండర్-19 కప్ టైటిల్‌ను గెలుచుకోవడంలో సహాయం చేశాడు. 

2017 డిసెంబరులో అతను, 2018 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు. 

అతను 2018 మార్చి 1న 2018 అహ్మద్ షా అబ్దాలీ 4-రోజుల టోర్నమెంట్‌లో స్పీన్ ఘర్ రీజియన్‌కు తన తొలి ఫస్ట్-క్లాస్ ఆడాడు. అతను 2018 జూలై 10న 2018 ఘాజీ అమానుల్లా ఖాన్ ప్రాంతీయ వన్డే టోర్నమెంట్‌లో స్పీన్ ఘర్ రీజియన్‌కు తన తొలి లిస్ట్ A మ్యాచ్‌ ఆడాడు. 

2018 సెప్టెంబరులో, అతను ఆఫ్ఘనిస్తాన్ ప్రీమియర్ లీగ్ టోర్నమెంటు మొదటి ఎడిషన్‌లో బాల్ఖ్ జట్టుకు ఎంపికయ్యాడు. 

## అంతర్జాతీయ కెరీర్
2018 డిసెంబరులో అతను, 2018 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ అండర్-23 జట్టుకు ఎంపికయ్యాడు. 

2019 ఫిబ్రవరిలో భారతదేశంలో ఐర్లాండ్‌తో జరిగే సిరీస్ కోసం ఆఫ్ఘనిస్తాన్ యొక్క టెస్టు, వన్ డే ఇంటర్నేషనల్ స్క్వాడ్‌లలోకి ఇక్రమ్‌ను తీసుకున్నారు.  అతను 2019 మార్చి 2న ఐర్లాండ్‌తో జరిగిన మ్యాచ్‌లో ఆఫ్ఘనిస్తాన్ తరపున వన్‌డేల్లోకి ప్రవేశించాడు. 2019 మార్చి 15న ఐర్లాండ్‌తో జరిగిన మ్యాచ్‌లో ఆఫ్ఘనిస్తాన్ తరపున టెస్టుల్లో రంగప్రవేశం చేశాడు 

2019 జూన్ 6న, ఇక్రమ్‌ను 2019 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో తీసుకున్నారు. మోకాలి గాయం కారణంగా టోర్నమెంట్ నుండి వైదొలిగిన మహ్మద్ షాజాద్ స్థానంలో అతను చేరాడు. 

## మూలాలు

వర్గం:జీవిస్తున్న ప్రజలు
వర్గం:2000 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
నూర్ అహ్మద్

**నూర్ అహ్మద్ లకన్వాల్** (జననం 2005 జనవరి 3) ఆఫ్ఘన్ క్రికెట్ ఆటగాడు. అతను 2022 జూన్లో ఆఫ్ఘనిస్తాన్ క్రికెట్ జట్టు కోసం అంతర్జాతీయ క్రికెట్ లోకి ప్రవేశించాడు  

## కెరీర్
అతను 2019 అహ్మద్ షా అబ్దాలీ 4-రోజుల టోర్నమెంట్‌లో కాబూల్ రీజియన్ తరపున 2019 ఏప్రిల్ 29న ఫస్ట్-క్లాస్ రంగప్రవేశం చేశాడు.  2019 ష్పజీజా క్రికెట్ లీగ్‌లో మిస్ ఐనాక్ నైట్స్ కోసం 2019 అక్టోబరు 8న తొలి ట్వంటీ20 ఆడాడు. 

2019 డిసెంబరులో అతను, 2020 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.  2020 జూలైలో, అతను 2020 కరేబియన్ ప్రీమియర్ లీగ్ కోసం సెయింట్ లూసియా జౌక్స్ జట్టుకు ఎంపికయ్యాడు.   అతను 2020 ఘాజీ అమానుల్లా ఖాన్ రీజినల్ వన్ డే టోర్నమెంట్‌లో మిస్ ఐనాక్ రీజియన్ కోసం 2020 అక్టోబరు 14న లిస్ట్ A మ్యాచ్‌లలో ఆడడం మొదలుపెట్టాడు.

2020 డిసెంబరులో, 15 ఏళ్ల వయస్సులో, అతను ఆస్ట్రేలియాలో 2020–21 బిగ్ బాష్ లీగ్ సీజన్‌లో ఆడేందుకు మెల్‌బోర్న్ రెనెగేడ్స్‌కు సంతకం చేశాడు.  2021 మార్చిలో, చెన్నై సూపర్ కింగ్స్ 2021 ఇండియన్ ప్రీమియర్ లీగ్ కోసం తమ జట్టులో నూర్‌ను నెట్ బౌలర్‌గా చేర్చుకుంది.  2021 జూన్లో, నూర్ 2021 పాకిస్తాన్ సూపర్ లీగ్‌లో కరాచీ కింగ్స్ తరపున కూడా ఆడాడు. 

2021 జూలైలో, పాకిస్తాన్‌తో జరిగే వారి సిరీస్ కోసం ఆఫ్ఘనిస్తాన్ వన్డే ఇంటర్నేషనల్ జట్టులో నూర్ ఎంపికయ్యాడు.  2021 డిసెంబరులో, అతను వెస్టిండీస్‌లో 2022 ICC అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.  అదే నెలలో, అతను 2022 పాకిస్తాన్ సూపర్ లీగ్ కోసం సప్లిమెంటరీ విభాగంలో క్వెట్టా గ్లాడియేటర్స్‌కు సంతకం చేసాడు.  2022 ఫిబ్రవరి 12న, లాహోర్‌లోని గడ్డాఫీ స్టేడియంలో ఇస్లామాబాద్ యునైటెడ్‌పై జట్టుకు తొలి ఆట ఆడాడు. 

2022 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంట్ వేలంలో గుజరాత్ టైటాన్స్ అతనిని కొనుగోలు చేసింది. 

## అంతర్జాతీయ కెరీర్
2022 మేలో, జింబాబ్వేతో జరిగిన సిరీస్ కోసం అహ్మద్, ఆఫ్ఘనిస్తాన్ యొక్క ట్వంటీ20 ఇంటర్నేషనల్ (T20I) జట్టులో,  అదే పర్యటనలో ఆఫ్ఘనిస్తాన్ వన్డే ఇంటర్నేషనల్ జట్టులో రిజర్వ్‌గా ఎంపికయ్యాడు.  2022 జూన్ 14న జింబాబ్వేపై ఆఫ్ఘనిస్తాన్ తరపున తన T20I రంగప్రవేశం చేసాడు. 

అహ్మద్ తన తొలి వన్‌డే 2022 నవంబరు 30 న, శ్రీలంకపై ఆడాడు.


## మూలాలు

వర్గం:జీవిస్తున్న ప్రజలు
వర్గం:2005 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
ఫజల్‌హక్ ఫారూఖీ

**ఫజల్హాక్ ఫరూఖీ** (జననం 2000 సెప్టెంబరు 22) ఆఫ్ఘనిస్తాన్ జాతీయ క్రికెట్ జట్టు కోసం అన్ని ఫార్మాట్లలో ఆడే ఆఫ్ఘన్ అంతర్జాతీయ క్రికెటరు. ఫజల్‌హక్ 2021 మార్చిలో ఆఫ్ఘనిస్తాన్ క్రికెట్ జట్టు కోసం అంతర్జాతీయ క్రికెట్‌ లోకి అడుగుపెట్టాడు. ఫ్రాంచైజీ లీగ్‌లలో, అతను ఇండియన్ ప్రీమియర్ లీగ్ (IPL)లో సన్‌రైజర్స్ హైదరాబాద్‌కు, బంగ్లాదేశ్ ప్రీమియర్ లీగ్ (BPL)లో ఢాకా డామినేటర్స్, పాకిస్తాన్ సూపర్ లీగ్ (PSL)లో ఇస్లామాబాద్ యునైటెడ్ తరపున ఆడతాడు. 

## కెరీర్
ఫజల్‌హక్ 2017 నవంబరు 13న, 2017–18 అహ్మద్ షా అబ్దాలీ 4-రోజుల టోర్నమెంట్‌లో అమో రీజియన్‌కు తన తొలి ఫస్ట్-క్లాస్ ఆడాడు. అతను 2018 జూలై 10 న, 2018 ఘాజీ అమానుల్లా ఖాన్ రీజినల్ వన్ డే టోర్నమెంట్‌లో అమో రీజియన్ తరఫున లిస్టు A లోకి ప్రవేశించాడు.

2018 సెప్టెంబరులో అతను, ఆఫ్ఘనిస్తాన్ ప్రీమియర్ లీగ్ టోర్నమెంటు మొదటి ఎడిషన్‌లో నంగర్హర్ జట్టుకు ఎంపికయ్యాడు.  2018 డిసెంబరులో, అతను 2018 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ అండర్-23 జట్టుకు ఎంపికయ్యాడు.  అతను 2019 ష్పజీజా క్రికెట్ లీగ్‌లో బూస్టు డిఫెండర్స్ కోసం 2019 అక్టోబరు 14న ట్వంటీ20 రంగప్రవేశం చేసాడు. \2019 డిసెంబరులో, అతను 2020 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.  2021 ఫిబ్రవరిలో, అతను జింబాబ్వేతో సిరీస్ కోసం ఆఫ్ఘనిస్తాన్ టెస్టు జట్టుకు ఎంపికయ్యాడు.  తరువాతి నెలలో, అతను ఆఫ్ఘనిస్తాన్ ట్వంటీ 20 ఇంటర్నేషనల్ (T20I) జట్టులో, జింబాబ్వేతో జరిగిన వారి సిరీస్‌కి కూడా ఎంపికయ్యాడు.  2021 మార్చి 20న జింబాబ్వేపై ఆఫ్ఘనిస్తాన్ తరపున తన తొలి T20I ఆడాడు. అదే నెల తర్వాత, చెన్నై సూపర్ కింగ్స్ 2021 ఇండియన్ ప్రీమియర్ లీగ్ కోసం తమ జట్టులో నెట్ బౌలర్‌గా ఫజల్‌హాక్‌ను చేర్చుకుంది.  ఇండియన్ ప్రీమియర్ లీగ్ 2020 ఎడిషన్‌లో కింగ్స్ XI పంజాబ్ నెట్ బౌలర్‌గా కూడా ఫరూఖీ పనిచేశాడు. 

2021 జూలైలో, ఫజల్‌హక్‌ను పాకిస్తాన్‌తో జరిగే సిరీస్ కోసం ఆఫ్ఘనిస్తాన్ వన్డే ఇంటర్నేషనల్ (వన్‌డే) జట్టులోకి తీసుకున్నారు. 2022 జనవరిలో, అతను ఖతార్‌లో నెదర్లాండ్స్‌తో జరిగే సిరీస్ కోసం ఆఫ్ఘనిస్తాన్ వన్‌డే జట్టుకు ఎంపికయ్యాడు.  అతను 2022 జనవరి 25న ఆఫ్ఘనిస్తాన్ తరపున నెదర్లాండ్స్‌పై తన వన్‌డే రంగప్రవేశం చేసాడు. 

2022 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంట్ కోసం వేలంలో సన్‌రైజర్స్ హైదరాబాద్ అతన్ని కొనుగోలు చేసింది.  2022 జూలైలో, అతను లంక ప్రీమియర్ లీగ్ యొక్క మూడవ ఎడిషన్ కోసం కొలంబో స్టార్స్‌కు సంతకం చేశాడు.  2022 డిసెంబరు 15న ఫజల్‌హాక్‌కి సంబంధించి, మహిళా క్రికెట్ సిబ్బందిపై వేధింపులకు పాల్పడ్డాడనే ప్రవర్తనా సంఘటనపై క్రికెట్ ఆస్ట్రేలియా జరిపిన విచారణ తర్వాత 2022 డిసెంబరు 23న, సిడ్నీ థండర్, అతనితో ఉన్న ఒప్పందాన్ని రద్దు చేసింది.  

## మూలాలు

వర్గం:జీవిస్తున్న ప్రజలు
వర్గం:2000 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
రహ్మానుల్లా గుర్బాజ్

**రహ్మానుల్లా గుర్బాజ్** (జననం 2001 నవంబరు 28) ఆఫ్ఘన్ క్రికెటరు.   అతను 2019 సెప్టెంబరులో ఆఫ్ఘనిస్తాన్ తరపున అంతర్జాతీయ రంగంలో అడుగుపెట్టాడు. అతని తండ్రి, తల్లి ఆఫ్ఘనిస్తాన్ లోని గుర్బాజ్ తెగకు చెందినవారు. 2021 జనవరిలో అతను, వన్డే ఇంటర్నేషనల్ (వన్‌డే) మ్యాచ్‌లో రంగప్రవేశంలోనే సెంచరీ చేసిన మొదటి ఆఫ్ఘనిస్తాన్ బ్యాట్స్‌మన్ అయ్యాడు.  

## దేశీయ, T20 కెరీర్
2017 జనవరి 27న జింబాబ్వే పర్యటన సందర్భంగా జింబాబ్వే Aకి వ్యతిరేకంగా ఆఫ్ఘనిస్తాన్ A తరపున గుర్బాజ్ లిస్ట్ A రంగప్రవేశం చేశాడు  2017 సెప్టెంబరు 12న 2017 ష్పగీజా క్రికెట్ లీగ్‌లో మిస్ ఐనాక్ నైట్స్ కోసం తన తొలి ట్వంటీ20 ఆడాడు  అతను 2018 మార్చి 1న 2018 అహ్మద్ షా అబ్దాలీ 4-రోజుల టోర్నమెంట్‌లో మిస్ ఐనాక్ రీజియన్ కోసం ఫస్ట్-క్లాస్ పోటీల్లో ప్రవేశించాడు 

2018 సెప్టెంబరులో, ఆఫ్ఘనిస్తాన్ ప్రీమియర్ లీగ్ టోర్నమెంట్ యొక్క మొదటి ఎడిషన్‌లో గుర్బాజ్ పాక్టియా జట్టుకు ఎంపికయ్యాడు.  2019 నవంబరులో, అతను 2019–20 బంగ్లాదేశ్ ప్రీమియర్ లీగ్‌లో ఖుల్నా టైగర్స్ తరపున ఆడేందుకు ఎంపికయ్యాడు.  2020 జూలైలో, అతను 2020 కరేబియన్ ప్రీమియర్ లీగ్ కోసం బార్బడోస్ ట్రైడెంట్స్ స్క్వాడ్‌కు ఎంపికయ్యాడు.  

2021 ఏప్రిల్లో గుర్బాజ్, 2021 పాకిస్తాన్ సూపర్ లీగ్‌లో రీషెడ్యూల్ చేయబడిన మ్యాచ్‌లలో ఆడేందుకు ముల్తాన్ సుల్తాన్‌లకు సంతకం చేసాడు.  2021 నవంబరులో, అతను 2021 లంక ప్రీమియర్ లీగ్ కోసం జాఫ్నా కింగ్స్‌ జట్టులో చేరాడు. 2021 డిసెంబరులో, అతను 2022 పాకిస్తాన్ సూపర్ లీగ్ కోసం ఇస్లామాబాద్ యునైటెడ్ కు సంతకం చేసాడు. 

2022 మార్చిలో గుర్బాజ్, 2022 ఇండియన్ ప్రీమియర్ లీగ్ కోసం గుజరాత్ టైటాన్స్ జట్టులో జాసన్ రాయ్ స్థానంలో ఎంపికయ్యాడు.  2022 జూలైలో, అతను లంక ప్రీమియర్ లీగ్ మూడవ ఎడిషన్ కోసం జాఫ్నా కింగ్స్‌కు సంతకం చేసాడు.  IPL 2023కి ముందు కోల్‌కతా నైట్ రైడర్స్‌ అతన్ని కొనుగోలు చేసింది. రెండుసార్లు IPL ఛాంపియన్‌లకు ప్రాతినిధ్యం వహించాడు. 

## అంతర్జాతీయ కెరీర్
2017 డిసెంబరులో, గుర్బాజ్ 2018 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు. 

2019 అక్టోబరులో గుర్బాజ్, 2018 ACC అండర్-19 ఆసియా కప్‌లో ఆఫ్ఘనిస్తాన్ తరపున నాలుగు మ్యాచ్‌లలో 117 పరుగులతో అత్యధిక పరుగుల స్కోరర్‌గా నిలిచాడు.  2018 డిసెంబరులో, అతను 2018 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ యొక్క అండర్-23 జట్టులో ఎంపికయ్యాడు. 

2019 ఆగస్టులో, గుర్బాజ్ 2019–20 బంగ్లాదేశ్ ముక్కోణపు సిరీస్ కోసం ఆఫ్ఘనిస్తాన్ ట్వంటీ 20 ఇంటర్నేషనల్ (T20I) జట్టులో ఎంపికయ్యాడు.   అతను 2019 సెప్టెంబరు 14న జింబాబ్వేపై ఆఫ్ఘనిస్తాన్ తరపున తన T20I రంగప్రవేశం చేసాడు 

2021 జనవరిలో, గుర్బాజ్ ఐర్లాండ్‌తో జరిగిన వారి సిరీస్ కోసం ఆఫ్ఘనిస్తాన్ యొక్క వన్డే ఇంటర్నేషనల్ జట్టులో ఎంపికయ్యాడు.  అతను 2021 జనవరి 21న ఐర్లాండ్‌పై ఆఫ్ఘనిస్తాన్ తరపున తన తొలి వన్‌డే ఆడి, 127 పరుగులు చేశాడు. వన్‌డే రంగప్రవేశంలోనే సెంచరీ చేసిన మొదటి ఆఫ్ఘన్ ఆటగాడిగా, మొత్తం మీద 16వ ఆటగాడిగా నిలిచాడు. 

2021 సెప్టెంబరులో, అతను 2021 ICC పురుషుల T20 ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు. 

## మూలాలు

వర్గం:జీవిస్తున్న ప్రజలు
వర్గం:2001 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
రియాజ్ హసన్

**రియాజ్ హసన్** (జననం 2002 నవంబరు 7) ఆఫ్ఘన్ క్రికెట్ ఆటగాడు. అతను 2022 జనవరిలో ఆఫ్ఘనిస్తాన్ క్రికెట్ జట్టు తరఫున అంతర్జాతీయ పోటీల్లో అడుగు పెట్టాడు. 

అతను 2018 ఏప్రిల్ 8న 2018 అహ్మద్ షా అబ్దాలీ 4-రోజుల టోర్నమెంట్‌లో అమో రీజియన్ కోసం ఫస్ట్-క్లాస్ లో ప్రవేశించాడు. 2018 జూలై 18న 2018 ఘాజీ అమానుల్లా ఖాన్ రీజినల్ వన్ డే టోర్నమెంట్‌లో అమో రీజియన్‌కు తన తొలి లిస్ట్ A మ్యాచ్ ఆడాడు  2020 ష్పగీజా క్రికెట్ లీగ్‌లో కాబుల్ ఈగల్స్ తరపున 2020 సెప్టెంబర్ 8 న ట్వంటీ20ల్లో రంగప్రవేశం చేసాడు. 

## అంతర్జాతీయ కెరీర్
జనవరి 2022లో, అతను ఖతార్‌లో నెదర్లాండ్స్‌తో జరిగే సిరీస్ కోసం ఆఫ్ఘనిస్తాన్ వన్డే ఇంటర్నేషనల్ (ODI) జట్టుకు ఎంపికయ్యాడు.  2022 జనవరి 25 న  ఆఫ్ఘనిస్తాన్ తరపున నెదర్లాండ్స్‌పై తన తొలి వన్‌డే ఆడాడు.

## మూలాలు

వర్గం:జీవిస్తున్న ప్రజలు
వర్గం:2002 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
అజ్మతుల్లా ఒమర్జాయ్

**అజ్మతుల్లా ఒమర్జాయ్** (జననం 2000 మార్చి 24) ఒక ఆఫ్ఘన్ క్రికెట్ ఆటగాడు. అతను 2021 జనవరిలో ఆఫ్ఘనిస్తాన్ క్రికెట్ జట్టు కోసం అంతర్జాతీయ రంగప్రవేశం చేసాడు.

## దేశీయ కెరీర్
అతను 2017 ఆగస్టు 10న 2017 ఘాజీ అమానుల్లా ఖాన్ రీజినల్ వన్ డే టోర్నమెంట్‌లో మిస్ ఐనక్ రీజియన్ కోసం తన తొలి లిస్టు ఎ మ్యాచ్‌ అడాడు. అతను 2018 మార్చి 25న 2018 అహ్మద్ షా అబ్దాలీ 4-రోజుల టోర్నమెంట్‌లో స్పీన్ ఘర్ రీజియన్ తరపున తొలి ఫస్ట్-క్లాస్ ఆట ఆడాడు 

2018 సెప్టెంబరులో అతను, ఆఫ్ఘనిస్తాన్ ప్రీమియర్ లీగ్ టోర్నమెంటు మొదటి ఎడిషన్‌లో పాక్టియా జట్టుకు ఎంపికయ్యాడు.  2018 అక్టోబరు 7న 2018–19 ఆఫ్ఘనిస్తాన్ ప్రీమియర్ లీగ్‌లో పాక్టియా పాంథర్స్ తరపున ట్వంటీ20 రంగప్రవేశం చేసాడు.  2020 సెప్టెంబరులో అతను, 2020 ష్పగీజా క్రికెట్ లీగ్‌లో ప్లేయర్ ఆఫ్ ది టోర్నమెంట్ అవార్డుకు ఉమ్మడి విజేతగా నిలిచాడు. 

## అంతర్జాతీయ కెరీర్
2017 డిసెంబరులో, అతను 2018 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.  2018 డిసెంబరులో, అతను 2018 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ అండర్-23 జట్టుకు ఎంపికయ్యాడు.  2019 నవంబరులో, అతను బంగ్లాదేశ్‌లో జరిగే 2019 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ జట్టుకు ఎంపికయ్యాడు.  2020 ఫిబ్రవరిలో, అతను ఐర్లాండ్‌తో జరిగే సిరీస్ కోసం ఆఫ్ఘనిస్తాన్ యొక్క ట్వంటీ 20 ఇంటర్నేషనల్ (T20I) జట్టుకు ఎంపికయ్యాడు.  2021 జనవరిలో, అతను ఐర్లాండ్‌తో జరిగే సిరీస్ కోసం ఆఫ్ఘనిస్తాన్ యొక్క వన్డే ఇంటర్నేషనల్ (వన్‌డే) జట్టుకు ఎంపికై,  2021 జనవరి 21న ఐర్లాండ్‌తో జరిగిన మ్యాచ్‌లో ఆఫ్ఘనిస్తాన్ తరపున తన తొలి వన్‌డే ఆడాడు.

2021 మార్చిలో, అతని వీసా సమస్యలు పరిష్కారమయ్యాక  జింబాబ్వేతో జరిగే T20I మ్యాచ్‌ల కోసం అతన్ని ఎంపిక చేస్తామని ఆఫ్ఘనిస్తాన్ క్రికెట్ బోర్డు ధృవీకరించింది.  2022 ఫిబ్రవరిలో, బంగ్లాదేశ్‌తో జరిగే సిరీస్ కోసం ఆఫ్ఘనిస్తాన్ యొక్క T20I జట్టులో అతను ఎంపికయ్యాడు.  అతను 2022 మార్చి 3న బంగ్లాదేశ్‌పై ఆఫ్ఘనిస్తాన్ తరపున T20I ల్లో అడుగుపెట్టాడు.

## మూలాలు

వర్గం:జీవిస్తున్న ప్రజలు
వర్గం:2000 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
అబ్దుల్ రహమాన్

**అబ్దుల్ రెహమాన్** (జననం 2001 నవంబరు 22) ఆఫ్ఘన్ క్రికెట్ ఆటగాడు.  అతను 2019 అహ్మద్ షా అబ్దాలీ 4-రోజుల టోర్నమెంట్‌లో కాబూల్ రీజియన్ తరపున 16 ఏప్రిల్ 2019న ఫస్ట్-క్లాస్ రంగప్రవేశం చేశాడు.  అతను 2019 ష్పగీజా క్రికెట్ లీగ్‌లో కాబుల్ ఈగల్స్ తరపున 2019 అక్టోబరు 13 న తన తొలి ట్వంటీ20 ఆడాడు.

2019 డిసెంబరులో అతను, 2020 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో ఎంపికయ్యాడు.  అతను 2021 ఘాజీ అమానుల్లా ఖాన్ రీజినల్ వన్ డే టోర్నమెంట్‌లో బ్యాండ్-ఎ-అమీర్ రీజియన్ కోసం 17 అక్టోబరు 2021న లిస్టు A లో అడుగుపెట్టాడు

## అంతర్జాతీయ కెరీర్
జూలై 2021లో, అబ్దుల్ రెహ్మాన్ పాకిస్తాన్‌తో జరిగిన సిరీస్ కోసం ఆఫ్ఘనిస్తాన్ వన్డే ఇంటర్నేషనల్ (ODI) స్క్వాడ్‌కు తన తొలి పిలుపు అందుకున్నాడు. 

2023 మేలో అతను, శ్రీలంకతో జరిగిన వన్‌డే సిరీస్ కోసం ఆఫ్ఘనిస్తాన్ క్రికెట్ జట్టుకు ఎంపికయ్యాడు. 

## మూలాలు

వర్గం:జీవిస్తున్న ప్రజలు
వర్గం:2001 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
రహమత్ షా

**రహమత్ షా జుర్మతాయ్** (జననం 1993 జూలై 6) ఆఫ్ఘనిస్తాన్ జాతీయ క్రికెట్ జట్టు కోసం ఆడుతున్న క్రికెటరు. అతను కుడిచేతి వాటం బ్యాట్స్‌మన్, అప్పుడప్పుడు లెగ్ బ్రేక్ బౌలరు.  అతను 2013 మార్చిలో ఆఫ్ఘనిస్తాన్ తరపున అంతర్జాతీయ రంగప్రవేశం చేసాడు.  2018 జూన్లో భారతదేశానికి వ్యతిరేకంగా ఆఫ్ఘనిస్తాన్ మొట్టమొదటి టెస్టు మ్యాచ్‌లో ఆడిన పదకొండు మంది క్రికెటర్లలో అతను ఒకడు. 2019 సెప్టెంబరులో, ఆఫ్ఘనిస్తాన్, బంగ్లాదేశ్‌ల మధ్య జరిగిన వన్-ఆఫ్ టెస్ట్‌లో, టెస్టు క్రికెట్‌లో సెంచరీ చేసిన మొదటి ఆఫ్ఘనిస్తాన్ బ్యాట్స్‌మెన్ అయ్యాడు. 

## దేశీయ కెరీర్
ఆఫ్ఘనిస్తాన్ కోసం అనేక ఫస్ట్-క్లాస్, వన్-డే ఇంటర్నేషనల్ స్క్వాడ్‌లలో రహ్మత్ ఎంపికయ్యాడు. అతను పాకిస్తాన్ A, ఫైసలాబాద్, రావల్పిండి వంటి ఇతర దేశీయ జట్లకు వ్యతిరేకంగా ఆఫ్ఘనిస్తాన్ తరపున లిస్టు A క్రికెట్ ఆడాడు.   అతను 2017 సెప్టెంబరు 12న 2017 ష్పగీజా క్రికెట్ లీగ్‌లో బ్యాండ్-ఎ-అమీర్ డ్రాగన్స్ తరఫున తన ట్వంటీ20 రంగప్రవేశం చేసాడు 

2018 జూలైలో, రహమత్ 2018 ఘాజీ అమానుల్లా ఖాన్ ప్రాంతీయ వన్డే టోర్నమెంట్‌లో మిస్ ఐనాక్ రీజియన్ తరపున ఐదు మ్యాచ్‌ల్లో 258 పరుగులతో అత్యధిక పరుగుల స్కోరర్‌గా నిలిచాడు.  అతను ఐదు మ్యాచ్‌ల్లో ఎనిమిది మంది అవుట్‌లతో టోర్నమెంట్‌లో జట్టు తరఫున అత్యధిక వికెట్లు తీసిన బౌలర్‌గా కూడా నిలిచాడు. 

రహ్మత్ 2013 మార్చి 6న స్కాట్లాండ్‌పై ఆఫ్ఘనిస్తాన్ తరపున తన వన్డే ఇంటర్నేషనల్ (వన్‌డే) రంగప్రవేశం చేశాడు  2016 జూలై 4న, ఆఫ్ఘనిస్తాన్ స్కాట్లాండ్ పర్యటనలో అతను వన్‌డేలో తన మొదటి సెంచరీని చేశాడు.  

2018 మేలో, భారత్‌తో ఆడిన వారి ప్రారంభ టెస్టు మ్యాచ్ కోసం ఆఫ్ఘనిస్తాన్ జట్టులో రహ్మత్ ఎంపికయ్యాడు.   అతను 2018 జూన్ 14న భారతదేశానికి వ్యతిరేకంగా ఆఫ్ఘనిస్తాన్ తరపున టెస్టుల్లో అడుగుపెట్టాడు. 2019 ఫిబ్రవరిలో, అతను భారతదేశంలో ఐర్లాండ్‌తో జరిగిన వన్-ఆఫ్ మ్యాచ్ కోసం ఆఫ్ఘనిస్తాన్ యొక్క టెస్టు జట్టులో ఎంపికయ్యాడు.  

2019 ఏప్రిల్లో, రహ్మత్ 2019 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో ఎంపికయ్యాడు.   అతను టోర్నమెంట్‌ను తొమ్మిది మ్యాచ్‌ల్లో 254 పరుగులతో ఆఫ్ఘనిస్తాన్ తరపున అత్యధిక పరుగుల స్కోరర్‌గా ముగించాడు. 

2019 ఏప్రిల్లో, ఆఫ్ఘనిస్తాన్ క్రికెట్ బోర్డు (ACB) అస్గర్ ఆఫ్ఘన్ స్థానంలో షాను జట్టు యొక్క కొత్త టెస్టు కెప్టెన్‌గా నియమించింది.   అయితే, 2019 క్రికెట్ ప్రపంచ కప్ తర్వాత, రషీద్ ఖాన్‌ను మూడు ఫార్మాట్లలోనూ ఆఫ్ఘనిస్తాన్ క్రికెట్ జట్టుకు కొత్త కెప్టెన్‌గా నియమించారు.  అందువల్ల, ఒక్క టెస్టుక్కూడా కెప్టెన్‌గా వ్యవహరించకుండానే రహ్మత్‌ను మార్చేసారు. 

2019 సెప్టెంబరులో, బంగ్లాదేశ్‌తో జరిగిన వన్-ఆఫ్ టెస్టు మ్యాచ్‌లో రహ్మత్ సెంచరీ సాధించాడు, ఆఫ్ఘనిస్తాన్ తరఫున టెస్టు మ్యాచ్‌లో సెంచరీ చేసిన మొదటి బ్యాట్స్‌మన్ అయ్యాడు. 

## టీ20 ఫ్రాంచైజీ కెరీర్
2018 సెప్టెంబరులో, ఆఫ్ఘనిస్తాన్ ప్రీమియర్ లీగ్ టోర్నమెంట్ యొక్క మొదటి ఎడిషన్‌లో నంగర్హర్ జట్టుకు రహ్మత్ ఎంపికయ్యాడు. 

## మూలాలు

వర్గం:జీవిస్తున్న ప్రజలు
వర్గం:1993 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
ఇబ్రహీం జద్రాన్

**జద్రాన్**  (జననం 2001 డిసెంబరు 12) ఆఫ్ఘన్ క్రికెటరు. అతను 2019 సెప్టెంబరులో ఆఫ్ఘనిస్తాన్ క్రికెట్ జట్టు కోసం టెస్టుల్లో అడుగుపెట్టాడు.

## దేశీయ కెరీర్
అతను 2017 ఆగస్టు 11న 2017 ఘాజీ అమానుల్లా ఖాన్ రీజినల్ వన్ డే టోర్నమెంట్‌లో మిస్ ఐనాక్ రీజియన్ కోసం లిస్టు ఎ క్రికెట్‌లో ప్రవేశించాడు.  2017 సెప్టెంబరు 12న 2017 ష్పగీజా క్రికెట్ లీగ్‌లో మిస్ ఐనాక్ నైట్స్ కోసం ట్వంటీ20 రంగప్రవేశం చేసాడు 

2018 సెప్టెంబరులో, అతను ఆఫ్ఘనిస్తాన్ ప్రీమియర్ లీగ్ టోర్నమెంటు మొదటి ఎడిషన్‌లో నంగర్హర్ జట్టులో ఎంపికయ్యాడు. 

2021లో ఇబ్రహీం, బెర్క్‌షైర్‌లోని బోయిన్ హిల్ తరపున ఆడాడు. ఓపెనర్‌గా ఆడుతూ, 15 మ్యాచ్‌ల్లో 479 పరుగులు చేశాడు. 

## అంతర్జాతీయ కెరీర్
డిసెంబరు 2018లో, అతను 2018 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ యొక్క అండర్-23 జట్టులో ఎంపికయ్యాడు. 

డిసెంబరు 2017లో, అతను 2018 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో ఎంపికయ్యాడు.  అతను 186 పరుగులతో టోర్నమెంట్‌లో ఆఫ్ఘనిస్తాన్ తరఫున అత్యధిక పరుగులు చేసిన ఆటగాడిగా నిలిచాడు. 

2019 ఆగష్టులో ఇబ్రహీం, బంగ్లాదేశ్‌తో జరిగిన వన్-ఆఫ్ మ్యాచ్ కోసం ఆఫ్ఘనిస్తాన్ టెస్టు జట్టులో ఎంపికయ్యాడు.   2019 సెప్టెంబరు 5న బంగ్లాదేశ్‌తో జరిగిన వన్-ఆఫ్ మ్యాచ్‌లో ఆఫ్ఘనిస్తాన్ తరపున తన రంగప్రవేశం చేశాడు  మరుసటి నెలలో, వెస్టిండీస్‌తో జరిగే సిరీస్ కోసం ఆఫ్ఘనిస్తాన్ జట్టుకు ఎంపికయ్యాడు.  అతను 2019 నవంబరు 11న వెస్టిండీస్‌తో జరిగిన మ్యాచ్‌లో ఆఫ్ఘనిస్తాన్ తరపున తన తొలి వన్డే ఇంటర్నేషనల్ (వన్‌డే) ఆడాడు. 2019 నవంబరు 14న వెస్టిండీస్‌పై ఆఫ్ఘనిస్తాన్ తరపున T20I ల్లో రంగప్రవేశం చేసాడు. 

2019 డిసెంబరులో, అతను 2020 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.  అతను ఐదు మ్యాచ్‌ల్లో 240 పరుగులతో టోర్నమెంట్‌లో ఆఫ్ఘనిస్తాన్ తరఫున అత్యధిక పరుగులు చేసిన ఆటగాడిగా నిలిచాడు.  2022 జూన్‌లో, జింబాబ్వేతో జరిగిన రెండవ మ్యాచ్‌లో జద్రాన్, 120 పరుగులతో అజేయంగా వన్‌డే క్రికెట్‌లో తన మొదటి సెంచరీ సాధించాడు.  2022 నవంబరులో, అతను తన రెండవ వన్‌డే సెంచరీ (106), శ్రీలంకపై పల్లెకెల్లెలో చేశాడు.  ప్లేయర్ ఆఫ్ ద మ్యాచ్ అవార్డు కూడా గెలుచుకున్నాడు. అదే సిరీస్‌లోని మూడో మ్యాచ్‌లో, 162 పరుగులు చేసి, ఈ ఫార్మాట్‌లో తన దేశానికి చెందిన ఆటగాడి అత్యధిక స్కోరు రికార్డును బద్దలు కొట్టాడు.  అతను 92.66 సగటుతో 278 పరుగులతో సిరీస్‌ను ముగించి, ప్లేయర్ ఆఫ్ ది సిరీస్ అవార్డును గెలుచుకున్నాడు. 

ఆరు నెలల తర్వాత, 2023 జూన్‌లో ఇబ్రహీం, 2023 సిరీస్‌లోని మొదటి మ్యాచ్‌లో శ్రీలంకపై 98 పరుగులు చేసి, హంబన్‌తోటలో ప్లేయర్ ఆఫ్ ది మ్యాచ్ అవార్డును గెలుచుకున్నాడు.  శ్రీలంకలో నాలుగు ఇన్నింగ్స్‌ల్లో అతను 106, 10, 162, 98 పరుగులు చేశాడు.

## మూలాలు

వర్గం:2001 జననాలు
వర్గం:జీవిస్తున్న ప్రజలు
వర్గం:ఆఫ్ఘనిస్తాన్ క్రికెట్ క్రీడాకారులు
నజీబుల్లా జద్రాన్

**నజీబుల్లా జద్రాన్** (జననం 1993 ఫిబ్రవరి 28) ఆఫ్ఘన్ క్రికెటరు, ఆఫ్ఘనిస్తాన్ ట్వంటీ20 ఇంటర్నేషనల్ (T20I) జట్టుకు వైస్ కెప్టెన్. జద్రాన్ ఎడమచేతి వాటం బ్యాటరు, కుడిచేతి ఆఫ్ బ్రేక్‌ బౌలరు. అతను 2012 జూలైలో ఆఫ్ఘనిస్తాన్ తరపున అంతర్జాతీయ అరంగేట్రం చేసాడు.

## కెరీర్

### టీ20 ఫ్రాంచైజీ కెరీర్
2018 జూన్ 3న, గ్లోబల్ T20 కెనడా టోర్నమెంట్ ప్రారంభ ఎడిషన్ కోసం ప్లేయర్స్ డ్రాఫ్ట్‌లో మాంట్రియల్ టైగర్స్ తరపున ఆడేందుకు జద్రాన్ ఎంపికయ్యాడు.   2018 సెప్టెంబరులో, అతను ఆఫ్ఘనిస్తాన్ ప్రీమియర్ లీగ్ టోర్నమెంట్ యొక్క మొదటి ఎడిషన్‌లో కాందహార్ జట్టులో ఎంపికయ్యాడు.  మరుసటి నెలలో, అతన్ని 2018–19 బంగ్లాదేశ్ ప్రీమియర్ లీగ్ కోసం, చిట్టగాంగ్ వైకింగ్స్ జట్టులోకి తీసుకున్నారు.

2019 జూన్లో, జద్రాన్ 2019 గ్లోబల్ T20 కెనడా టోర్నమెంట్‌లో విన్నిపెగ్ హాక్స్ ఫ్రాంచైజీ జట్టు తరపున ఆడేందుకు ఎంపికయ్యాడు.  2019 నవంబరులో, అతను 2019–20 బంగ్లాదేశ్ ప్రీమియర్ లీగ్‌లో ఖుల్నా టైగర్స్ తరపున ఆడేందుకు ఎంపికయ్యాడు. 2020 ఆగస్టులో, అతను 2020 కరీబియన్ ప్రీమియర్ లీగ్ కోసం సెయింట్ లూసియా జౌక్స్ స్క్వాడ్‌లో ఎంపికయ్యాడు. వీసా పరిమితుల కారణంగా పోటీని కోల్పోయిన కోలిన్ ఇంగ్రామ్ స్థానంలో అతను చేరాడు.

2021 ఏప్రిల్లో, 2021 పాకిస్తాన్ సూపర్ లీగ్‌లో రీషెడ్యూల్ చేయబడిన మ్యాచ్‌లలో ఆడేందుకు జద్రాన్‌ను కరాచీ కింగ్స్ సంతకం చేసింది.  2021 నవంబరులో, అతను 2021 లంక ప్రీమియర్ లీగ్ కోసం ఆటగాళ్ల డ్రాఫ్ట్‌ను అనుసరించి దంబుల్లా జెయింట్స్‌కు ఆడటానికి ఎంపికయ్యాడు.

### అంతర్జాతీయ కెరీర్
ఐర్లాండ్‌లో జరిగిన 2011 అండర్-19 ప్రపంచకప్ క్వాలిఫైయర్‌లో జద్రాన్ ఆఫ్ఘనిస్తాన్ అండర్-19 జట్టుకు ప్రాతినిధ్యం వహించాడు. రావల్పిండి రామ్స్‌తో జరిగిన ఫైసల్ బ్యాంక్ ట్వంటీ-20 కప్‌లో ఆఫ్ఘన్ చీతాస్‌లతో జద్రాన్ తన తొలి ట్వంటీ-20 ఆడాడు. అతను ఆ పోటీలో, ఫైసలాబాద్ వోల్వ్స్, ముల్తాన్ టైగర్స్‌ జట్లతో జరిగిన న్యాచ్‌లలో మరో రెండుసార్లు ఆడాడు. అతను ఈ మూడు ప్రదర్శనలలో 29.00 సగటుతో 58 పరుగులు చేశాడు. అత్యధిక స్కోరు 51 నాటౌట్. రావల్పిండి రామ్స్‌తో జరిగిన మ్యాచ్‌లో సోహైల్ తన్వీర్‌ను అవుట్ చేసి, తన తొలి వికెట్‌ కూడా సాధించాడు.

2018 డిసెంబరులో, జద్రాన్ 2018 ACC ఎమర్జింగ్ టీమ్స్ ఆసియా కప్ కోసం ఆఫ్ఘనిస్తాన్ అండర్-23 జట్టుకు కెప్టెన్‌గా ఎంపికయ్యాడు.  2019 మార్చిలో, ఐర్లాండ్‌తో జరిగిన మూడో వన్‌డేలో, అతను తన మొదటి వన్‌డే సెంచరీ సాధించాడు. 

2019 ఏప్రిల్లో, జద్రాన్ 2019 క్రికెట్ ప్రపంచ కప్ కోసం ఆఫ్ఘనిస్తాన్ యొక్క 15 మంది వ్యక్తుల జట్టులో ఎంపికయ్యాడు.  2021 జూలైలో, జద్రాన్ ఆఫ్ఘనిస్తాన్ T20I జట్టుకు వైస్ కెప్టెన్‌గా ఎంపికయ్యాడు.  2021 సెప్టెంబరులో, అతను 2021 ICC పురుషుల T20 ప్రపంచ కప్ కోసం ఆఫ్ఘనిస్తాన్ జట్టులో ఎంపికయ్యాడు.

## మూలాలు

వర్గం:జీవిస్తున్న ప్రజలు
వర్గం:1993 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
నవీన్-ఉల్-హక్

**నవీన్-ఉల్-హక్ మురీద్** (జననం 1999 సెప్టెంబరు 23) ఒక ఆఫ్ఘన్ క్రికెట్ ఆటగాడు. అతను 2016 సెప్టెంబరులో ఆఫ్ఘనిస్తాన్ క్రికెట్ జట్టు తరఫున అంతర్జాతీయ రంగప్రవేశం చేసాడు.

## దేశీయ, T20 ఫ్రాంచైజీ కెరీర్
2018 మార్చి 7 న నవీన్ , 2018 అహ్మద్ షా అబ్దాలీ 4-రోజుల టోర్నమెంట్‌లో కాబూల్ రీజియన్ తరపున ఫస్ట్-క్లాస్ రంగప్రవేశం చేశాడు.

2018 సెప్టెంబరులో, ఆఫ్ఘనిస్తాన్ ప్రీమియర్ లీగ్ టోర్నమెంటు మొదటి ఎడిషన్‌లో నవీన్ నంగర్హర్ జట్టులో ఎంపికయ్యాడు. 2019 నవంబరులో, అతను 2019–20 బంగ్లాదేశ్ ప్రీమియర్ లీగ్‌లో సిల్హెట్ థండర్ కోసం ఆడేందుకు ఎంపికయ్యాడు.  2020 జూలైలో, అతను 2020 కరీబియన్ ప్రీమియర్ లీగ్ కోసం గయానా అమెజాన్ వారియర్స్ జట్టులో ఎంపికయ్యాడు.   2020 అక్టోబరులో, లంక ప్రీమియర్ లీగ్ ప్రారంభ ఎడిషన్ కోసం క్యాండీ టస్కర్స్ అతన్ని తీసుకుంది

2021 ఫిబ్రవరిలో, ఇంగ్లండ్‌లో 2021 T20 బ్లాస్టు టోర్నమెంట్‌కు ముందు నవీన్‌ లీసెస్టర్‌షైర్ ఫాక్స్‌కు సంతకం చేసాడు.  2021 అక్టోబరులో, ఇంగ్లాండ్‌లో 2022 వేసవికి లీసెస్టర్‌షైర్, అతని చేత రాజీనామా చేయించింది.  2022 జూన్లో, వోర్సెస్టర్‌షైర్ ర్యాపిడ్స్‌తో జరిగిన T20 బ్లాస్టు మ్యాచ్‌లో, అతను తన నాలుగు ఓవర్లలో 5/11తో ట్వంటీ 20 క్రికెట్‌లో తన మొదటి ఐదు వికెట్ల పంటను సాధించాడు.  ఆ తర్వాతి నెలలో, అతను లంక ప్రీమియర్ లీగ్ మూడవ ఎడిషన్ కోసం కొలంబో స్టార్స్‌కు సంతకం చేశాడు.  2022 డిసెంబరులో, 2023 ఇండియన్ ప్రీమియర్ లీగ్ వేలంలో లక్నో సూపర్ జెయింట్స్ అతనిని కొనుగోలు చేసింది.

## అంతర్జాతీయ కెరీర్
2019 ఆగస్టులో, 2019–20 బంగ్లాదేశ్ ముక్కోణపు సిరీస్ కోసం ఆఫ్ఘనిస్తాన్ యొక్క ట్వంటీ 20 ఇంటర్నేషనల్ (T20I) జట్టుకు నవీన్ ఎంపికయ్యాడు.   అతను 2019 సెప్టెంబరు 21న బంగ్లాదేశ్‌తో జరిగిన మ్యాచ్‌లో ఆఫ్ఘనిస్తాన్ తరపున తన తొలి T20I ఆడాడు.  2021 సెప్టెంబరులో, అతను 2021 ICC పురుషుల T20 ప్రపంచ కప్ కోసం ఆఫ్ఘనిస్తాన్ జట్టులో ఎంపికయ్యాడు. 

నవీన్ 2017 డిజర్ట్ T20 ఛాలెంజ్‌లో 2017 జనవరి 19న నమీబియాపై ఆఫ్ఘనిస్తాన్ తరపున ట్వంటీ20 (T20) రంగప్రవేశం చేశాడు. 

2017 డిసెంబరులో నవీన్, 2018 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టుకు కెప్టెన్‌గా ఎంపికయ్యాడు. 

2016 సెప్టెంబరు 25న బంగ్లాదేశ్‌పై ఆఫ్ఘనిస్తాన్ తరపున నవీన్ తన వన్డే ఇంటర్నేషనల్ రంగప్రవేశం చేశాడు  దానికి ముందు అతను, 2016 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో భాగంగా ఉన్నాడు.  2016 డిసెంబరులో, అతను 2016 అండర్-19 ఆసియా కప్‌లో ఆఫ్ఘనిస్తాన్‌కు కెప్టెన్‌గా చేసాడు. 

## మూలాలు

వర్గం:జీవిస్తున్న ప్రజలు
వర్గం:1999 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు
క్రిస్ మోరిస్ (క్రికెటర్)

**క్రిస్టోఫర్ హెన్రీ మోరిస్** (జననం 30 ఏప్రిల్ 1987) ఒక మాజీ దక్షిణాఫ్రికా ప్రొఫెషనల్ క్రికెటర్, అతను టైటాన్స్ తరఫున ఫస్ట్ క్లాస్, లిస్ట్ ఎ క్రికెట్ ఆడాడు, దక్షిణాఫ్రికా జాతీయ క్రికెట్ జట్టుకు ఆడాడు. 2022 జనవరి 11న క్రిస్ మోరిస్ అన్ని ఫార్మాట్ల క్రికెట్కు వీడ్కోలు పలికాడు.

## దేశీయ వృత్తి
2018 సెప్టెంబర్లో అబుదాబి టీ20 ట్రోఫీ కోసం టైటాన్స్ జట్టులో మోరిస్ చోటు దక్కించుకున్నాడు. మరుసటి నెలలో, అతను మ్జాన్సీ సూపర్ లీగ్ టి 20 టోర్నమెంట్ యొక్క మొదటి ఎడిషన్ కోసం నెల్సన్ మండేలా బే జెయింట్స్ జట్టులో ఎంపికయ్యాడు. ఈ టోర్నమెంట్ లో జట్టు తరఫున అత్యధిక వికెట్లు తీసిన బౌలర్ గా నిలిచాడు, ఏడు మ్యాచ్ ల్లో తొమ్మిది డిస్మిసల్స్ చేశాడు.

సెప్టెంబరు 2019 లో, మోరిస్ 2019 మ్జాన్సీ సూపర్ లీగ్ టోర్నమెంట్ కోసం నెల్సన్ మండేలా బే జెయింట్స్ జట్టుకు జట్టులో ఎంపికయ్యాడు. ఏప్రిల్ 2021 లో, అతను దక్షిణాఫ్రికాలో 2021-22 క్రికెట్ సీజన్కు ముందు నార్తర్న్స్ జట్టులో ఎంపికయ్యాడు.

### ఇండియన్ ప్రీమియర్ లీగ్
ఇండియన్ ప్రీమియర్ లీగ్ లో చాలా సంవత్సరాల విజయాల తరువాత, అతను 2016 వేలంలో 1 మిలియన్ అమెరికన్ డాలర్లకు పైగా విక్రయించబడ్డాడు. మోరిస్ ఆ సీజన్ పోటీలో తన అత్యధిక టి 20 స్కోరును సాధించాడు, కేవలం 32 బంతుల్లో 82 నాటౌట్ పరుగులు చేశాడు, ఇందులో నాలుగు ఫోర్లు, ఎనిమిది సిక్సర్లు ఉన్నాయి. 2020 ఐపీఎల్ వేలానికి ముందు ఢిల్లీ క్యాపిటల్స్ అతన్ని విడుదల చేయగా రాయల్ ఛాలెంజర్స్ బెంగళూరు కొనుగోలు చేసింది. 2021 లో, రాజస్థాన్ రాయల్స్ అతన్ని రూ .16.25 కోట్లకు (~ 2.3 మిలియన్ల అమెరికన్ డాలర్లు) కొనుగోలు చేసింది, ఇది ఐపీఎల్ చరిత్రలో అత్యంత ఖరీదైన ఆటగాడిగా నిలిచింది.

## అంతర్జాతీయ కెరీర్
2012 డిసెంబర్లో న్యూజిలాండ్తో జరిగిన మ్యాచ్లో దక్షిణాఫ్రికా తరఫున అంతర్జాతీయ టీ20 అరంగేట్రం చేసిన మోరిస్.. ఈ మ్యాచ్ లో రెండు వికెట్లు తీసినప్పటికీ గాయం కారణంగా చివరి ఓవర్ ను పూర్తి చేయలేకపోయాడు. 2013 ఐసీసీ ఛాంపియన్స్ ట్రోఫీలో పాకిస్థాన్ పై 2013 జూన్ లో అంతర్జాతీయ వన్డే అరంగేట్రం చేయగా, 2016 జనవరి 2న ఇంగ్లాండ్ పై టెస్టుల్లో అరంగేట్రం చేశాడు.

2017లో ఇంగ్లాండ్ పర్యటనకు, 2017 ఐసీసీ ఛాంపియన్స్ ట్రోఫీకి దక్షిణాఫ్రికా టెస్టు, వన్డే, టీ20 జట్లలో మోరిస్ ఎంపికయ్యాడు. మే 2019 లో, అతను 2019 క్రికెట్ ప్రపంచ కప్ కోసం దక్షిణాఫ్రికా జట్టులో చేర్చబడ్డాడు, చేతి గాయంతో దూరమైన అన్రిచ్ నోర్జే స్థానంలో దక్షిణాఫ్రికా తరఫున 8 మ్యాచ్ల్లో 13 డిస్మిసల్స్తో అత్యధిక వికెట్లు తీసిన బౌలర్గా నిలిచాడు.

## మూలాలు

## బాహ్య లింకులు

* 
వర్గం:1987 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
గిరీష్ చంద్ర సేన్

**గిరీష్ చంద్ర సేన్** (c. 1835 - 15 ఆగస్టు 1910) బెంగాలీ మత పండితుడు, అనువాదకుడు. అతను బ్రహ్మ సమాజ్ మిషనరీ లో బెంగాలీ భాషలోకి ఖురాన్‌ను *ప్రచురించిన* మొదటి ప్రచురణకర్తగా ప్రసిద్ధి చెందాడు.

## ప్రారంభ జీవితం
సేన్ బెంగాల్‌లోని నారాయణగంజ్ జిల్లాలో (ప్రస్తుతం బంగ్లాదేశ్‌లోని నార్సింగి జిల్లాలో భాగం ) పంచదోనా గ్రామంలో బైద్య కుటుంబంలో జన్మించాడు.  అతను ఢాకాలోని పోగోస్ స్కూల్‌లో చదువుకున్నాడు. 1869లో, కేశవ చంద్ర సేన్ తన మిషనరీలలో నలుగురిని ఎంపిక చేసి ప్రపంచంలోని నాలుగు పాత మతాలకు ఆచార్యులుగా నియమించాడు. అతను ఇస్లాం అధ్యయనం కోసం ఎంపికయ్యాడు. హిందూ మతం కోసం గౌర్ గోవింద రే , క్రైస్తవ మతం కోసం ప్రతాప్ చంద్ర ముజుందార్, బౌద్ధమతం కోసం అఘోర్ నాథ్ గుప్తా వివిధ మతాలను అధ్యయనం చేయడానికి ఎంపికయ్యాడు. అన్ని మతాల ప్రాథమిక ఐక్యతపై దృఢ విశ్వాసం, అతను తన అధ్యయనాలలో మునిగిపోయాడు, తరువాత అరబిక్, ఇస్లామిక్ సాహిత్యం, ఇస్లామిక్ మత గ్రంథాలను అధ్యయనం చేయడానికి 1876లో లక్నో వెళ్ళాడు. ఐదు సంవత్సరాల (1881-86) అధ్యయనాల తర్వాత, అతను ఖురాన్ మొదటి బెంగాలీ అనువాదాన్ని రూపొందించాడు.

## రచనలు
thumb|గిరీష్ చంద్ర సేన్  ఖురాన్ అనువాదం
తన చదువు పూర్తయ్యాక కోల్‌కతాకు తిరిగి వచ్చి ఇస్లామిక్ గ్రంథాల అనువాదంలో నిమగ్నమయ్యాడు. సుమారు ఐదు సంవత్సరాల (1881–1886) అధ్యయనం తర్వాత, అతను పర్షియన్ భాష నుంచి బెంగాలీ ఉల్లేఖనలతో ఖురాన్ రూపొందించాడు. బెంగాలీలో షేక్స్పియర్ రచనలకు సేన్ మొట్టమొదటి అనువాదకుడు. అతని ఆత్మకథ, *ఆత్మజీవని*, 1906లో ప్రచురించబడింది. సేన్ మొదటగా *ఢాకా ప్రకాష్‌* లో , తరువాత *సులవ సమాచార్* లో సహాయ సంపాదకుడిగానూ , *బంగబంధులో* సంపాదకుడిగా, *మహిళా* మాసపత్రిక సంపాదకుడిగా, ప్రచురణకర్తగా పనిచేశాడు. పాఠశాలలో ఉండగానే అతను స్త్రీ విద్య  ప్రాముఖ్యతను తెలిపే *బనితాబినోదన్*, *రామకృష్ణ పరమహంగ్సర్ ఉక్తి ఓ జీవని* అనే పుస్తకాల్ని రాశాడు. ఇస్లామిక్ సాహిత్యాన్ని బెంగాలీ భాషలోకి అనువదించడంలో ఆయన చేసిన గొప్ప కృషికి , బెంగాల్ ముస్లింలు అతనిని తరచుగా *భాయ్ గిరీష్ చంద్ర* అని పిలుస్తారు.

## మూలాలు

వర్గం:1835 జననాలు
వర్గం:1910 మరణాలు
వర్గం:కోల్‌కతా పండితులు
వర్గం:బెంగాలీ హిందువులు
వర్గం:19వ శతాబ్దపు భారతీయ పండితులు
వర్గం:నార్సింగి జిల్లా వ్యక్తులు
వర్గం:బెంగాలీ అనువాదకులు